# Airbus A330

### De Viquipèdia

Un Airbus A330-200 d'Emirates a l'aeroport de Düsseldorf.

L'Airbus A330 és un avió civil de passatgers d'Airbus, de gran capacitat i abast mig-llarg. El seu desenvolupament va ser paral·lel al de l'Airbus A340. Airbus va intentar amb aquest avió competir en el mercat dels bireactors de llarg abast (ETOPS, en anglès), que estava dominat pels Boeing 767 i Boeing 777. El Boeing 757també pertany a aquest sector però no té gaire abast.

El buc i ales de l'A330 són prácticament idèntics als de l'A340, però té motors diferents. L'avió hereta el disseny de buc de l'A300, i els comandaments i plafó de control electrònics fly-by-wire de l'A320.

## [edita] Variants

Hi ha dues versions bàsiques de l'A330: l'A330-200 i l'A330-300, més llarg que el primer però amb menys abast. A més hi ha una versió cisterna, l'A330 MRTT.

### [edita] A330-200

L'A330-200 es va desenvolupar per substituir l'A300-600R i que competís davant el Boeing 767-300 ER. És una versió escurçada de la versió 300, que fou el disseny original. El primer avió es va lliurar l'abril de 1998 a ILFC per ser operats per Canada 3000.

La deriva és més gran que la de la versió 300, a causa de l'escurçament del buc fins als 59 m. Té dipòsits de combustible addicionals que li permeten tenir un abast de 12.500 km, amb un pes màxim en enlairament de 275 tones. En una configuració típica de 3 classes pot donar cabuda a 253 passatgers. Els motors poden ser CF6-CF6-80E de General Electric, PW4000 de Prat & Whitney o Trent 7000 de Rolls-Royce. Tots aquests motors tenen la qualificació ETOPS-180 min

Aquesta versió s'ha venut molt des del seu llançament, i pràcticament ha eliminat el Boeing 767 del mercat, per la qual cosa Boeing s'ha embarcat en el desenvolupament del Boeing 787, que promet ser un 15% més econòmic que l'A330-200. L'A330-200 és usat, entre d'altres, per: Aer Lingus, Air France, Air Transat, Austrian Airlines, Emirates, EVA Air, Gulf Air, LTU, Lufthansa, Malaysia Airlines, Qantas, Qatar Airways, Swiss International Air Lines i TAM Linhas Aereas.

### [edita] A330-300

L'A330-300 es va desenvolupar per reemplaçar l'A300. Es basa en un A300 allargat (mesura 63,3 m), amb un nou disseny d'ales, estabilitzadors i amb comandaments fly-by-wire. Va entrar en servei el 1993. L'A330-300 pot portar fins 295 passatgers en una configuració de 3 classes, posseeix un abast de 10.500 km i té una gran capacitat de càrrega, comparable a la d'un Boeing 747. Està propulsat per dos motors CF6-80, PW4000 o Trent 700; tots amb qualificació ETOPS-180 min.

És utilitzat, entre d'altres, per: Aer Lingus, Air Canada, Cathay Pacific Airways, Dragonair, Garuda Indonesia, Korean Air, Malaysia Airlines, Northwest Airlines, Philippine Airlines, Qantas, SAS, SN Brussels Airlines, Thai Airways International i US Airways.

### [edita] A330 MRTT

L'A330 MRTT (MultiRole Tanker Transport, «Transport Cisterna Multipropòsit») és una versió cisterna basada en l'A330-200 que ofereix serveis d'abastiment aeri i transport estratègic. Ha estat seleccionat per la Royal Air Force del Regne Unit i per les forces armades d'Austràlia.

Aeronaus Airbus
A300 | A310 | Família A320 | A330 | A340 | A350 | A380 | A400M | Beluga | NSR (futur)

Obtingut de "http://ca.wikipedia.org../../../a/i/r/Airbus_A330_24e0.html"

Categoria: Avions

##### Views

- Article
- Discussió
- Revisió actual

##### Cerca

##### En altres llengües

- Česky
- Deutsch
- English
- Español
- Français
- Galego
- עברית
- Magyar
- Bahasa Indonesia
- Italiano
- 日本語
- Bahasa Melayu
- Nederlands
- Norsk (bokmål)
- Polski
- Português
- Русский
- Slovenčina
- Српски / Srpski
- Svenska
- Türkçe
- 中文